મધ્ય પ્રદેશના આંદોલનકારી ખેડૂતોના પક્ષમાં નિવેદન આપતાં નાના પાટેકરે કહ્યું કે, 'ખેડૂતોનું આંદોલન જેટલું દબાવશો, એટલું જ વધારે ભડકશે. ખેડૂતોની યોગ્ય માંગણીને તુરંત ધ્યાનમાં લઇ કાર્યવાહી કરવી જોઇએ.' તો સામે કોંગ્રેસ નેતા કમલનાથે કહ્યું કે, 'મધ્ય પ્રદેશમાં ખેડૂતો સાથે અન્યાય થયો છે. હું મંદસૌરની ઘટના મામલે યોગ્ય તપાસની માંગણી કરું છું. શરમજનક કહેવાય કે, અહીં શબ પર બોલી લગાવવામાં આવી રહી છે. 5 લાખ, 10 લાખ, 1 કરોડની વાત થઇ રહી છે. શિવરાજ ચૌહાણે રાજીનામું આપવું જોઇએ. આ તેમની જવાબદારી છે, તેમણે પોલીસ પર નહીં છોડવી જોઇએ.'